TATA PANGIBADAH MINGGU BIASA VI GKJ AMBARRUKMA - 16 JUNI 2024 Gedung Induk Papringan, jam 08.00 WIB Pepanthan Nologaten, jam 08.00 WIB (Warni Liturgis: Ijem, Stola/Logo/Simbol : Prau Layar+Peksi Dara+Pelangi) 1. Pacawisan : Imam mimpin pandonga ing konsistori 2. Liturgos : Sakderengipun pangibadah kawiwitan, Liturgos nyumet 1 (satunggal) lilin pethak ibadah. "Pasamuwan kinasih kagunganipun Gusti Yesus Kristus, Pradataning Pasamuwan GKJ Ambarrukma ngaturaken sugeng rawuh, sugeng enjang, lan sugeng pepanggihan malih wonten ing pangibadah Minggu, Enem Belas Juni Kalih Ewu Kawan Likur (16 Juni 2024). Kita aturaken uluk salam kabingahan kita sami kanthi jawat-asta kagem pasamuwan ing sakiwa tengen, ngajeng, saha wingking panjenengan. Mugi berkah kasarasan lan karaharjan tansah nunggil wonten ing Bapak, Ibu, saha para Sedherek, tuwin Lare- lare sadaya. Kula suwun kawigatosanipun sawetawis, awit wontenipun pawartos Minggu menika, ingkang badhé kula aturaken sapérangan (maosaken pawartos). Jangkeping pawartos saged kawaos lumantar pawartos online ingkang saged dipun undhuh mawi QR code ingkang sampun kacawisaken wonten ing layar monitor, punapa ingkang sampun kacawisaken wonten grup Whatsapp, menapa déné lumantar iber-iber cetak ingkang kacawisaken wonten ing kori greja. Pasamuwan ingkang dipun tresnani Gusti, pangibadah wekdal punika kanthi irah- irahan "Gesang Panggah datan Semplah" badhe kaladosaken dening Bapa/Ibu Pandhita ... . Sesarengan kita puji asmanipun Gusti kanthi repening kidung pambuka Kidung Pasamuwan Kristen Gangsal pada Setunggal lan Kalih (KPK 5 : 1, 2), "Pamuji Konjuk Gusti" ... pasamuwan kasuwun jumeneng (1) Pinuji puji Gusti kang nitahken jagad raya Nggih siyang dalah ratri tansah luber sihrahmatnya, Donya gingsir wah sirna sihnya langgeng slaminya. 1
(2) Pinuji puji Gusti nggih Allah kang Mahamirah, pra umat kang ngabekti tinuwukken klayan berkah, salir ingkang pinanggya dados margining begja. (Kidung kawiwitan, Imam lan Pengkhotbah lumebet dhumateng altar, Imam ngaturaken Kitab Suci dhumateng Pengkhotbah, sakderengipun Pengkhotbah mapan dhateng mimbar.) 3. Votum tuwin Salam Karaharjan: Pandhita 3. Votum tuwin Salam Karaharjan: Pandhita : Pasamuwan kinasih, sumangga ing pangibadah dinten Minggu punika kita sesarengan mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / Amin, Amin, Amin. (Liturgos: Pasamuwan kula aturi lenggah.....) 4. Lektor Lektor Pasamuwan : Sabda Introitus : 2 Tesalonika 3 : 1 - 5 : "Mekaten sabdanipun Gusti" : "Puji sokur konjuk Gusti" 5. Liturgos : "Bapak, Ibu, saha para Sadherek ing patunggilanipun Gusti Yesus, Gusti Allah kita badhe tansah setya-tuhu nyantosakaken manah kita lan paring pengayoman tumrap kita saking sadengah piawon. Sumangga kita sami sesarengan memuji asmanipun Gusti kanthi ngrepenaken Kidung Pasamuwan Kristen Tiga Welas pada Setunggal lan Kalih (KPK 13 : 1, 2), "Aku Duwe Pamarta" (1) Aku duwe Pamarta Yesus Kristus asmanya kang wus ngurbanken sarira ngruwat aku sing dosa, Refr: duwekku duwekku Gusti Yesus Pamartaku dak puji trusing kalbu. (2) Aku duwe Pamarta satuhu ing kasetyan, yen aku nyangga panandhang pinaringan karosan.....Refr: 6. Pandhita : Sabda Andharaning Katresnan : Wulang Bebasan 4 : 23 2
7. Imam : Pacawisan Pamratobat "Pasamuwan kagunganipun Gusti, kita kadhawuhan njagi manah kita kanthi waspada, awit manah kita menika dados etuking pagesangan. Kita cawisaken manah, murwakani pandonga pamratobat, kanthi pepujen Kidung Pasamuwan Kristen Kawan Dasa Kalih pada Setunggal lan Kalih (KPK 42 : 1, 2), "Pamratobat Sing Dosa" (1) Dhuh Allah, Rama, ngluberna sih mirma, kawula nglenggana gunging dosa kula, Gusti Ma kwasa, nyuwun apura, temah gesang nyata. (2) Dhuh Yesus, Gusti, karsaa melasi, kula sestu tobat ngorong mring sih rahmat, Yesus, Pamarta, nucekna ati mrih kula basuki. 8. Imam: Pandonga Pamratobat Sadhèrèk kinasih, umatipun Gusti Yésus Kristus, sesarengan kita aturaken pandonga pamratobat, kita ndedonga: "Pinuji-pujia asma Paduka Gusti. Gusti ingkang maha welas asih, Gustining sedaya titah. Puji panuwun sokur kawula aturaken ing Ngarsa Paduka awit Gusti ingkang setya tuhu saha mboten nate nilaraken kawula titah kagungan Paduka. Katitik Paduka nimbali kawula sami tiyang dosa menika supados kawula saget kapitulungan rahayu ingkang saking Paduka. Nyuwun wilasa Gusti, dumateng sadaya karingkihan kawula punika. Mugi lumantar Sang Roh Suci madhangi kawula kanthi panuntun ing sedaya lampah gesang kawula. Linubering berkah linambaran sih katresnanipun, Gusti Yesus Kristus, Imam Agung ingkang sejatos, kawula ndedonga. Amin." tansah lumuntur 9. Pandhita : Pawartos Sih-Rahmat : 1 Samuel 16 : 7 Pandhita : Pangatag-atag Gesang Anyar : Rum 12 : 2 10. Liturgos : : "Pasamuwan kagunganipun Gusti. Gusti tansah niti priksa manah kita. Lan awit sih kamirahanipun Gusti, kita sami dipun dhawuhi supados mboten madha rupa kadosdene jagad menika, ananging sami salin awit saking budi kita ingkang sampun kaenggalaken, satemah kita saget niteni ingkang dados karsanipun Gusti Allah, ingkang becik, ingkang ndadosaken keparengipun Gusti Allah lan sampurna. Sesarengan kita badhe ngluhuraken asmanipun Gusti lumantar pepujen Kidung Pasamuwan Kristen Satus Sekawan pada Setunggal lan Kalih (KPK 104 : 1, 2), "Kraharjaning Tumitah".......... Pasamuwan kula aturi jumeneng 3
(1) Saiba dennya mbingahken yen ing sajagad wrata kaadilan kang sanyata sayekti binabarna Refr: srana sih katresnan tulus, lah jagad dados Pirdus sagung tumitah raharja rinoban sih rahmatnya. (2) Saiba denya nengsemken yen manungsa sabumi, marsudi tentrem rahajeng numrahken sihing Gusti.....Refr: (Liturgos : Pasamuwan kula aturi lenggah.....) 11. Wedharing Sabdanipun Gusti (Pasamuwan Lenggah) a) Pandhita b) Pandhita c) Pandhita : Pandonga Epiklese : maosaken 2 Korinta 5 : 6 - 10 : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Haleluya. Pasamuwan: 1 1 | 3 3 0 3 3 | 5 5 0 5 5 | 6 . 5 4 3 | Hale - luya Hale- luya Hale - lu - ya d) Pandhita : Paladosan Khotbah e) Irah-irahan: "Gesang Panggah datan Semplah" f) Ancas : Pasamuwan panggah datan semplah lan mboten kawon ngadhepi sedaya momotan lan kasangsaraning gesang ing sakdengah papan panggenan secara pribadi menapa dene sesrawungan ing masyarakat sakiwa tengen ugi wonten ing satengahing pasamuwan. 12. Pisungsung Imam : "Pasamuwan ing tetunggilanipun Gusti. Berkahipun Gusti tansah linuber tan kendhat ing gesang kita. Pramila, sumangga minangka atur panuwun sokur, kita nyaosaken pisungsung ingkang sampun kacawisaken. Pisungsung wekdal menika kapantha dados tigang kanthong, kanthong setunggal lan kalih kagem pasamuwan, lan kanthong tiga kagem panyengkuyung dana griya éméritus. Pisungsung wulanan lan mirunggan saged dipun lebetaken ing kotak ingkang sampun kacawisaken. Lan ingkang ngersakaken caos pisungsung kanthi migunakaken aplikasi m-banking, sumangga saged mawi scan kode QRIS ingkang sampun cumawis, katèmpèl wonten palenggahan. Tetales pisungsung ing wekdal punika, sinerat wonten ing serat Rum bab Kalih Welas ayat Satunggal (Rum 12 : 1) ingkang mekaten suraosipun: 4
"Kang iku para sadulur, marga saka sih-kamirahane Gusti Allah, aku pitutur marang kowe, padha nyaosna badanmu minangka kurban kang urip lan suci, sarta kang dadi keparenge Gusti Allah: yaiku pangibadahmu kang sajati" Sesarengan kita aturaken pisungsung wonten ngarsanipun Gusti, kanthi repening Kidung Pasamuwan Jawi Satus Seket Pitu pada Setunggal dumugi Tiga (KPJ 157 : 1 - 3), "Caosna Pisungsungmu" (1) Caosna pisungsungmu aneng pasamuwan klayan lilaning ati, klawan legawa. Aturna pisungsungmu kanthi suka rena. Refr: Caosna pisungsungmu dadya cihnaning bungah minangka panuwunmu, wit sihing Allah. (2) (3) Kamirahaning Gusti tanpa tinandhingan sarana samubarang saisining bumi, jer sih-rahmating Gusti tansah binabar. .....Refr: Pisungsung kagem Gusti dadia sarana amrih kratoning Allah enggal kelampah. Tentrem miwah rahayu, Gusti kang paring .....Refr: 13. Pandhita : Pandonga Syukur lan Syafaat 14. Liturgos : "Bapak, Ibu, lan Sedhèrèk kinasih ing Gusti Yesus Kristus, sumangga sesarengan kaliyan tiyang pitados ing pundi-pundi papan, kita sami nélakaken Pangaken Pitados Rasuli. Pasamuwan kula aturi jumeneng .... Kawula pitados dhateng Allah Sang Rama, ingkang Mahakawasa, ingkang
nitahaken langit kaliyan bumi. Inggih pitados dhateng Yesus Kristus ingkang Putra ontang-anting, Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, Saking ngriku inggih badhe rawuhipun ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. Punapa-dene pangapuntening dosa. Tanginipun raga. Sarta gesang langgeng. 5
15. Pandhita : Paladosan Berkah 16. Liturgos : "Pradataning Pasamuwan ngaturaken panuwun dhumateng Bapa/Ibu Pandhita ... lan sadaya paraga ingkang sampun nyengkuyung lampahing pangibadah punika. Pasamuwan ing tetunggalipun Sang Kristus, kita pungkasi pangibadah punika kanthi tansah panggah datan semplah lan mboten kawon ngadhepi sedaya momotan lan kasangsaraning gesang ing sakdengah papan panggenan secara pribadi menapa dene sesrawungan ing masyarakat sakiwa tengen ugi wonten ing satengahing pasamuan, kanthi repening Kidung Pasamuwan Kristen Tigang Atus Kawan Dasa Tiga Pada Setunggal lan Kalih (KPK 343 : 1, 2), "Purnaning Pangabekti" (1) Pinujia nggih Allah Sang Rama wah Sang Putra lan Roh Suci purna pangabekti aneng greja ngrasuk gesang saben ari Refr: payo nindakna kang trusing ati sabdaning Gusti Sung gesang yekti sinartan dening berkahing Gusti sung sih rahmat mring sesami. (2) Pangabekti sestu pangibadah lamun Gusti kang den sembah kraharjaning pepadha den udi jagad ramya tentrem yekti... ..Refr: 17. Liturgos : "Mekaten pangibadah ing enjang menika sampun paripurna. Sugeng dinten Minggu, mugi katentreman lan karaharjan tansah nunggil ing kita sami." 6